**Ministru kabineta rīkojuma projekta “Par programmas "Valsts aizsardzība, drošība un integrācija NATO" līdzekļu izlietojumu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2018. gadam” 64. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta (turpmāk – MK) 2003.gada 29.aprīļa noteikumu Nr.236 „Aizsardzības ministrijas nolikums” noteikto funkciju izpildi, Aizsardzības ministrijas (turpmāk – AM) uzdevums ir piedalīties Ziemeļatlantijas līguma organizācijas (turpmāk – NATO), Eiropas Savienības un citu starptautisko drošības un aizsardzības organizāciju drošības un valsts aizsardzības politikas veidošanā. Atbilstoši minēto MK noteikumu 6.10.apakšpunktam AM pienākums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Minēto noteikumu 7.2.apakšpunkts nosaka iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. Līdz ar to AM ir ieinteresēta sadarboties ar NVO, kuru darbības mērķis saskan ar AM noteiktajiem uzdevumiem un iespēju robežās finansiāli atbalstīt to organizētos projektus. AM 2018.gadā projektus ir iesniegušas biedrības „Latvijas Nacionālo partizānu apvienība” (LNPA), “Latviešu virsnieku apvienība” (LVA), „Latviešu strēlnieku apvienība” (LSA), “Latvijas Rezerves virsnieku asociācija” (LRVA) un “Latvijas Transatlantiskā organizācija” (LATO), kuru darbības mērķos ietilpst uzdevums informēt sabiedrību par aizsardzības nozarei būtiskiem jautājumiem. Minētās NVO ir ilgstoši sadarbojušās ar AM un sniegušas atbalstu dialoga veicināšanā starp sabiedrību un Nacionālajiem bruņotajiem spēkiem, kā arī patriotiskajā audzināšanā un militāro tradīciju stiprināšanā. LNPA iesniegusi projektu “Piemiņas vietas izveidošana Līvānu, Rudzātu un Vārkavas pagastu pretošanās kustības dalībniekiem” par 4000 *euro*. LSA iesniegusi projektu “Domas un spēkus Latvijai” par 3860 *euro*. LVA ir iesniegusi projektu “Jaunatnes patriotiskā audzināšana” par 500 *euro*. LRVA iesniegusi projektu “Rezerves virsnieki Latvijā” par 5865 *euro*. LATO iesniegusi projektu “Diskusijas Latvijas reģionālajās augstskolās” par 900 *euro*.Īstenojot NVO iesniegto projektus, tiks veicināta jaunatnes patriotiskā audzināšana un militārās vēstures liecību saglabāšana, sabiedrības informētība par latviešu karavīru vēsturisko lomu neatkarības cīņās, partizānu darbību Otrā pasaules kara laikā. Projektu uzdevums ir informēt par valstiski svarīgiem notikumiem, kas sekmējuši valstiskās neatkarības un suverenitātes iegūšanu, veicinot patriotisko audzināšanu un palīdzot saglabāt militārās vēstures liecības.Šī gada AM budžetā, programmā 34.00.00 „Jaunsardzes centrs” ir pieejami līdzekļi, kurus kā dotācijas iespējams piešķirt NVO, sadarbības projektu īstenošanai ar Jaunsardzes un informācijas centru, veicinot Jaunsardzes kustības pilnveidi, jaunatnes padziļinātu izpratni par militāro vēsturi un iesaisti patriotiskos piemiņas pasākumos.MK rīkojuma projekts “Par programmas „Valsts aizsardzība, drošība un integrācija NATO” līdzekļu izlietojumu”paredz LNKB, LVA, LSA, LRVA un LATO veikto pasākumu līdzfinansēšanu no AM 2018.gada budžeta 15 125 *euro* apmērā. MK rīkojuma mērķis ir segt LNKB, LVA, LSA, LRVA un LATO izdevumus, kas ir saistīti ar AM aktuālu uzdevumu izpildi, realizējot patriotiskās audzināšanas projektus.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Izdevumus paredzēts segt no Aizsardzības ministrijas budžeta programmas 34.00.00 „Jaunsardzes centrs” 2018.gada budžetā plānotajiem finanšu resursiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

D.Ozola, 67335273

Daiga.Ozola@mod.gov.lv